Madridi Reali mängija riietuse ajalugu

Kui Madridi Real vahetas ühel aastal välja oma varustuse austuse märgiks inglise Corinthian FC vastu, siis Inglismaal toimus midagi sarnast Madridi klubi riietusega. Leeds United muutis oma mängija riietuse värvi 1960. aastal pärast UEFA Meistrite Liiga finaalmängu, milles Madridi Real vaimustas maailma, kui võideti Frankfurdi Eintrachti 7-3. Seda mängu nägi Glasgow Hampden Park tribüünilt Don Revie, Leedsi mänedžer. Madridistade mängu mõju oli niivõrd suur, et Revie otsustas, et Elland Roadi meeskond jätab oma senise sinise särgi üleni valge särgi kasuks. Puskáse ja Di Stéfano löödud väravad muutsid Leedsi riietust nõnda nagu Real muutis enda riietust tahtes imiteerida Corinthiansi. 1970ndatel pani Madridi Real selga üleni punased riided kolmes Euroopas peetud võistlusmängudel. Esimene kord oli Cardiffis (Walesis Ühendkuningriigis) 10. märtsil 1971 Euroopa karikavõitjate karikavõistluste veerandfinaalis Cardiff City Football Clubi vastu, mis kaotati 1-0. Teine kord leidis aset sama aasta 14. aprillil sama võistluse poolfinaalis Eindhovenis (Madalmaades) PSV Eindhoveni vastu ja seekord jäi lõpptulemuseks väravateta viik. Kolmas ja viimane kord, kui Real riietus punasesse, kuigi seekord kasutati valgeid sokke, toimus 7. märtsil 1973 Euroopa karika (1972–1973) veerandfinaalis Odessas (Nõukogude Liidus, tänapäeva Ukrainas) Kiievi Dünamo vastu. See mäng lõppes 0-0 viigiga tänu väravavaht Mariano García Remóni suurepärasele tööle, mistõttu anti talle hüüdnimi "El gato de Odesa", ja ühtlasi võimaldas ta nõnda meeskonna edasipääsemise poolfinaali. Hooajal 2011/12 võttis Madridi Real taas kasutusele punase värvi, seekord lisaks särgile muudeti punaseks ka püksid ja sokid, ja sellest sai meeskonna teine mängija riietus UEFA Meistrite liigas ja kolmas riietus La Ligas ja Copa del Reys. Ainus kord, kui Madridi Real kasutas rohelist värvi, leidis aset 25. augustil 1965 sõpruskohtumises Lõuna-Ameerikas peetud tuuril. Sellel päeval astuti vastu meeskonnale River Plate, kuid mõlema meeskonna riietuse sarnasuse tõttu ja ka selle pärast, et madridlased kasutasid vaid valget riietust, pidid nad mängima rohelist värvi laenatud särkides. Kohtumine lõppes 1-1 viigiga. Hooajal 2012/13 võeti roheline riietus kasutusele kui kolmas varuriietus, millest sai teine riietus Meistrite liigas aga ka mõnedes La Liga mängudes, nagu toimus eelmisel aastal punasega. Märkus1: Tolleaegsete reeglite järgi pidi Madridi Real pidama ametlikke mänge teiste meeskondande vastu Villa de Madridi vapi all. Märkus2: 1960. aastal osales Madridi Real esimesel Interkontinentaalsel karikavõistlusel ja särgi rinnale lisati UEFA logo. Märkus3: Alates 2002. aastast, pool hooaegadest 2001/02 ja 2002/03, kasutati üleni valget särki (ilma reklaami ja toetaja logota) tähistamaks klubi sajandat aastapäeva. "Corinthian, el espejo del Real Madrid" (hispaania). La Medialuna. 15.08.2011. Vaadatud 11.03.2013. "Miscellaneous. Kits, Sponsors and Badges" (inglise). Vaadatud 11.03.2013. Juan José López Soto. "El Real Madrid vistió de rojo en dos partidos de competición europea?". Real Madridi ametlik koduleht (hispaania). José Damián González (01.05.2009). "En Odessa veía rusos por todos lados pero esa tarde tenía imán". Ajaleht "AS" (hispaania). Hispaania: Ajalahet "AS". Vaadatud 11.03.2013. Javi Montero (21.08.2008). "El Real Madrid de rojo". Javi Montero Blogi (hispaania). Hispaania. Vaadatud 11.03.2013. "El Real Madrid de Rojo" (hispaania). Hispaania: renaldinhos.com. 15.04.2007. Vaadatud 11.03.2013. "1-0: Buena labor de contención del Real Madrid ante la rabiosa agresividad del Cardiff" (PDF). El Mundo Deportivo (hispaania). Hispaania: ElMundoDeportivo.es. 11.03.1971. Vaadatud 11.03.2013. Santiago Siguero (13.03.2012). "El Madrid ya jugó de verde en 1965". Ajaleht "Marca" (hispaania). Hispaania. Vaadatud 11.03.2013. "La tercera camiseta será de color verde". Ajaleht "AS" (hispaania). 16.06.2012. Vaadatud 11.03.2013. VV.AA.: Cien años del Real Madrid, Vol. 6; 100 historias, intrigas y revelaciones (I). Diario AS S.L., 2001. ISBN 84-923010-8-2 Estatutos fundacionales del Real Madrid C.F., Título 2º – Capítulo 1º – Artículo 18º – Punto 3º, 1902. Madrid.